इससे पहले ऑस्ट्रेलिया के खिलाफ इंग्लैंड टीम बिना संघर्ष किए ही हथियार डाल देती थी, लेकिन इयोन मोर्गन के नेतृत्व में ऐसा नहीं है। यह टीम जल्दी से हार नहीं मानती है। उनकी बल्लेबाजी काफी अच्छी है। टी-20 में हमें यह देखने को मिल ही गया और उनकी फील्डिंग शीर्ष स्तर की है। उनका गेंदबाजी संयोजन अभी सही नहीं बैठा है, लेकिन यह समस्या तो हर कप्तान और कोच के साथ है। भारत भी इस पर विचार कर रहा होगा कि वह चहल और कुलदीप को शामिल करे या सिर्फ एक स्पिनर के साथ उतरे। अगर मौसम साफ रहता है तो सूखी पिच पर स्पिनर के लिए गेंद को टर्न कराने के मौके ज्यादा रहेंगे।